Document ID: 32004D0297

Komisjoni otsus,
29. märts 2004,
millega Tšehhi Vabariigile, Eestile, Leedule, Ungarile, Poolale ja Slovakkiale antakse luba edasi lükata nõukogu direktiivide 2002/53/EÜ ja 2002/55/EÜ teatavate sätete rakendamine teatavate sortide seemnete turustamise osas
(teatavaks tehtud numbri K(2004) 962 all)
(EMPs kohaldatav tekst)
(2004/297/EÜ)
EUROOPA ÜHENDUSTE KOMISJON,
võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemislepingut, eriti selle artikli 2 lõiget 3,
võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemisakti, eriti selle artiklit 42,
ning arvestades järgmist:
(1) Vastavalt ühinemisakti artiklile 42 võib komisjon võtta üleminekumeetmeid, kui need üleminekumeetmed on vajalikud selleks, et hõlbustada üleminekut uutes liikmesriikides praegu kehtivalt süsteemilt ühenduse veterinaar- ja fütosanitaareeskirjade kohaldamisest tulenevale süsteemile. Need eeskirjad hõlmavad seemnete turustamise eeskirju.
(2) Nõukogu 13. juuni 2002. aasta direktiivis 2002/53/EÜ põllumajanduslike taimeliikide sortide ühiskataloogi kohta [1] ja nõukogu 13. juuni 2002. aasta direktiivis köögiviljaseemnete turustamise kohta [2] sätestatakse, et direktiividega, millele osutatakse direktiivi 2002/53/EÜ artikli 1 lõikes 1 või direktiivi 2002/55/EÜ artikli 2 lõike 1 punktis b, hõlmatud taimeliikide sortide seemneid on lubatud turustada üksnes siis, kui nende kahe direktiivi artikli 4 lõikes 1 ning artiklites 7 ja 11 sätestatud nõuded on täidetud.
(3) Teatavate sortide seemnete turustamine Tšehhi Vabariigis, Eestis, Leedus, Ungaris, Poolas ja Slovakkias tuleks keelata alates ühinemiskuupäevast, kui ei võimaldata erandit nendest sätetest.
(4) Selleks, et neil riikidel võimaldada võtta ja rakendada meetmeid, mis on vajalikud kõnealuste sortide heakskiitmise tagamiseks vastavalt ühenduse süsteemi põhimõtetele, tuleks neil lubada kolmeks aastaks alates ühinemiskuupäevast edasi lükata direktiivide 2002/53/EÜ ja 2002/55/EÜ rakendamine nende riikide vastavates kataloogides loetletud sortide seemnete puhul nende riikide territooriumil eespool nimetatud direktiividega hõlmamata põhimõtetega kooskõlas toimuva turustamise suhtes.
(5) 5) Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivide 2002/53/EÜ ja 2002/55/EÜ artikli 4 lõike 1, artikli 7 ja artikli 11 erandina lubatakse Tšehhi Vabariigil, Eestil, Leedul, Ungaril, Poolal ja Slovakkial edasi lükata kolmeks aastaks alates ühinemiskuupäevast nimetatud direktiivide rakendamine seoses selliste vastavates siseriiklikes kataloogides loetletud põllumajanduslike taimesortide ja köögiviljaliikide seemnesortide turustamisega nende territooriumil, mis ei ole ametlikult heaks kiidetud kooskõlas nimetatud direktiivide sätetega.
Sel ajavahemikul turustatakse selliseid seemneid üksnes vastavate asjaomaste liikmesriikide territooriumil. Mis tahes etiketil või dokumendil, ametlikul või mitteametlikul, mis on seemnepartiile kinnitatud või sellega kaasas käesoleva otsuse sätete alusel, peab olema selgelt märgitud, et seeme on ette nähtud üksnes asjaomase riigi territooriumil turustamiseks.
Artikkel 2
Käesolev määrus jõustub Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemislepingu jõustumise korral ühinemislepingu jõustumiskuupäeval.
Artikkel 3
Käesolev otsus on adresseeritud liikmesriikidele.
Brüssel, 29. märts 2004

Labels: 3
6